
PANAHON NA, MGA 
ANAK SANG BANWA! 


Ipa-uswag kag i-angat ang subong nga halintang sang inaway banwa! 

"Panahon..." halin sa pahina 1 


a pagsaulog sang Kaba- 

taang Makabayan sang 

iya ika-57 nga anibersa- 
ryo sang pagpundar sa sini nga 
bulan, aton man ginahanduraw 
ang pagkabaganihan ni Andres 
Bonifacio agud makilala ang 
makasaysayan nga kamalahalon 
sang una nga pungsodnon de- 
mokratiko nga rebolusyon kag, 
sa pagbalik tan-aw, magkuha 
sang inspirasyon sa tanan nga 
mga pamatan-on nga baganihan 
kag martir nga ginhalad ang ila 
kabuhi kag dugo para sa pungs- 
odnon nga kahilwayan kag de- 
mokrasya sang amu sadto nga 
panahon. 

Ang mga baganihan kag 
martir sa Una nga Rebolusyon 
Pilipino naglunsar sang armado 
nga paghimakas agud maangkon 
ang madugay nga nga ginahan- 
dum nga kahilwayan nga ginta- 
pakan sang mga dumuluong nga 
manugsakop sa sulod sang pila 
ka siglo. Sila ang nangin inspiras- 
yon sa aton, subong nga mga re- 
bolusyonaryo, nga isganan kag 
determinado nga makigbahin sa 
bag-o nga demokratiko nga re- 
bolusyon ilabi na nga ginkuha sang 
imperyalismong US ang kadalag- 
an sang rebolusyon 1896 kag sa 
baylo gintukod ang malakolonyal 
kag malapyudal nga katilingban 
sa aton nga pungsod. Gani, pa- 
dayon nga naga-antus ang pu- 
muluyo sa tuman ka malaut nga 
kondisyon ilabi na ang mga ma- 
ngunguma kag mamumugon. 

Bilang mga pamatan-on Pi- 
lipino sa subong nga angkon ang 
rebolusyonaryo nga militansya ni 
Gat Andres, inyo mayor nga papel 
nga sugponan ang wala pa mata- 
pos nga rebolusyon kag ipakigbato 
ang soberanya sang pungsod Pili- 
pinas batok sa imperyalismong US 
kag China, kahilwayan halin sa lo- 
kal nga pyudalismo kag pagpalayas 
sang rehimen nga ginasumpo sang 


.......... 


burukrata kapitalismo. 

Dapat determinado ninyo 
nga tapuson ang pagpamigos kag 
pagpanghimulos, kay kung indi, 
magapabilin nga madulom ang in- 
yo nga palaabuton. Pareho sang 
bug-os nga pumuluyo, nagapa- 
ngatubang man kamu sang mga 
problema kaangay sang kapi- 
gaduhon: kawad-on sang tra- 
baho, edukasyon nga kolonyal, 
komersyalisado kag pasista; na- 
gataas nga presyo sang mga 
balaklon, atrasado kag imoral 
nga kultura, problema sa COVID- 
19; kag ang pagpamatay kag 
pagpamahug (red-tagging) sang 
uhaw sa dugo nga rehimen Du- 
terte. 

Dapat nga lubos nga uyatan 
sang inyo nga henerasyon sang 
pamatan-on nga Pilipino ang in- 
yo malapad nga papel sa pag- 
sabat sa balati-an sang sos- 
yedad kag magdala sang labi 
nga ginakinahanglan nga pag- 
bag-o sang katilingban. Agud 
mahangpan paano radikal nga 
mabag-o ang subong nga kon- 
disyon, dapat hugot ninyo nga 
tun-an paano ginkontrol sang im- 
peryalismong US, dalagko kom- 
prador burgesya kag mga agalon 
mayduta ang Pilipinas subong- 
man paano ginalunsar sang sa- 
hing pigos kag ginahimuslan ang 
pungsodnon demokratiko nga 
rebolusyon nga may sosyalis- 
tang perspektiba nga ginapa- 
munuan sang Communist Party 
of the Philippines (CPP). Ang 
inyo nga pagpangabuhi upod sa 
masa amo ang pinakamaayo nga 
pamaagi nga malab-ot ini. 

Indi lang gilayon nga makon- 
tento nga pila lang kamu ka gatos. 
Makahimo kamu sang gamhanan 
nga kombinasyon sang mga pa- 
matan-on--lamharon nga mamu- 
mugon, lamharon nga mangungu- 
ma, mga estudyante, wala naga- 
eskwela nga pamatan-on, pama- 
tan-on nga propesyunal kag 
migrante nga pamatan-on. Epek- 


tibo nga pukawon, organisa-hon 
kag pahulagon ang malapad nga 
isip sa inyo nga hanay kag ma- 
lig-on nga maghimakas para sa 
demokratiko nga kinamata-rung 
kag interes sang pumuluyo, sa 
kasyudaran ilabi na sa ka-um- 
han. 

Kinahanglanon kamu sa indi 
mapukan nga paghili-usa sang 
tanan nga ginapigos kag gi- 
nahimuslan nga sahi kag pwersa 
batuk sa mapintas kag sapatnon 
nga kaaway sa sahi, nga gina- 
representahan subong ni Duter- 
te, kag sang ila mga imperya- 
lista nga amo. Panahon na nga 
magpasakop sa New People's 
Army (NPA) agud labi pa nga 
mapataas ang inyo politikal nga 
kamuklatan kag paghangop sa 
armado nga rebolusyon. Mag- 
tinguha nga maka-amot sa pag- 
pa-uswag kag pagpa-angat sang 
halintang sang inaway banwa.[/P 


Nagapasalamat ang Ang Paghimakas : 
sa mga kontribusyon agud mangin į 
madinalag-on ang ini nga isyu. Sa | 
pagpauswag sang aton Ang i 
Paghimakas, ginapangabay sa tanan į 
nga bumalasa nga padayon nga mag- | 
amot sang mga balita, piktyur, istorya | 
kag iban pa nga sinulat. Nagapangayo į 
man kami sang inyo mga suhestyon | 
kag komentaryo paano pa gid ini į 
pauswagon. 


I angpaghimakas@yahoo.com 
f fb.com/negros.angpaghimakas 


W) negrosrevportal.wordpress.com : 

Suldado nangluthang, 
menor de edad patay 


PATARASAK NGA NAGPANG- 
LUTHANG ANG ISA ka katapu 
sang 94th Infantry Battalion 
(94IB) nga si Sgt. Lito Valde- 
vieso sa diin patay ang isa ka 15 
anyos nga babaye kag pilason si 
Felix Estomo, 52 anyos sa Brgy. 
1, syudad sang Kabankalan, 
Negros Occidental, Nobyembre 
10. 

Natabo ang nasambit nga 
insidente matapos nga nangu- 
sisa ang biktima kag pilason nga 
si Estomo sa nasambit nga mili- 
tar sang mga I.D. kag iban pa 
nga dokumento angut sa iya 
pagkamilitar samtang naga-in- 
om ini sang makahulubog nga 
ilimnon sa balay ni John Pader- 
nal sang gulpi ini nga nagbunot 
sang iya armas-luthang kag 
gintiro si Estomo. 

Nakadalagan pa-gwa sang 
puluy-an si Estomo apang gin- 
lagas ni Valdevieso kag liwat 
nga nangluthang rason nga na- 
pilasan ini apang nasalabat kag 
patay ang menor de edad nga 
bata ni Padernal nga yara sang 
natabo ang pagpangluthang. 

Samtang masobra 150 ka 
mga pamalay ang apektado sa 
pagkordon sang gatos ka gin- 
tingub nga pwersa sang 62IB 
kag Philippine National Police 
(PNP)-Guihulngan sa Sityo Par- 
kingan, Brgy. Trinidad, Guihul- 
ngan City, Negros Oriental, nga 
nagsugod pa sang Nobyembre 3 
tubtob subong. 

Nagtuga ang nasambit nga 
pagkordon sang kakugmat kag 
halit sa mga pumuluyo sa lugar 
sa diin ginapahug kag ginalimi- 
tahan ang ila paghulag kabahin 
na ang mga opisyales kag tanod 
sang barangay. Mangin ang mga 
pampubliko nga salakyan nga 
ang ruta yara malapit sa erya 
ang ginadumili-an. JF 


E #NPANegrosOffensives 

2 R4 riple nakompiska sa 


ambus sa Moises Padilla 


DUHA KA R4 RIPLE ANG naku- 
ha kag indi magnubo sa siyam 
ang napatay kag madamu ang 
napilasan sa bahin sang militar 
sa masobra isa ka oras nga 
lukpanay sang gin-ambus sang 
yunit sang NPA sa idalum sang 
Leonardo Panaligan Command 
(LPC-NPA) ang gintingub nga 
pwersa sang 62IB kag 79IB, 
Philippine Army (PA) sa dulun- 
an sang Sityo Nakuruhan kag 
Sityo Maluy-a, Brgy Quintin 
Remo, Moises Padilla, Negros 
Occidental, Nobyembre 3, 
2021, alas 3 PM. 

Subongman duha ka sepa- 
rado nga pagharas sa tropa 
sang 94IB ang natigayon sang 
LPC-NPA nga nagresulta sang 
indi magnubo sa tatlo ang na- 
patay nga suldado, sa Brgy. 
Mandoapaton, La Libertad, Negros 
Oriental, Oktubre 17, 2021 alas 
2 PM kag Brgy. Amontay, Binal- 
bagan, Negros Occidental, Nob- 
yembre 9, 2021, 7 PM. 

Suno kay Ka JB Regalado, 
tigpamaba sang LPC-NPA, ma- 


sobra na sa isa ka bulan nga 
nagahiwat sang operasyon mi- 
litar ang tropa sang Armed 
Forces of the Philippines (AFP) 
sa binukid nga bahin sang Bi- 
nalbagan, Isabela, Moises Pa- 
dilla, Negros Occidental, Gui- 
hulngan, Vallehermoso, La Li- 
bertad kag Canlaon City, Neg- 
ros Oriental nga masupog nga 
nagapadayon sa desparado nga 
pagtinguha nga tapuson ang 
armado nga rebolusyon nga gi- 
nalunsar kag ginasuporta sang 
malapad nga pumuluyo. 
Dugang pa ni Regalado, 
ang masa nagademanda sang 
hustisya sa mga krimen nga 
natuga sang militar, kag ang 
mga taktikal nga opensiba sa 
Central Negros mga sabat sa 
ila demanda nga silutan ang 
mga abusado nga berdugo nga 
militar kag may utang nga 
dugo sa pumuluyo kag re- 


bolusyon. JF 

Padayon nga maga-ilig ang bag-o 


nga mga dugo pakadto sa kaumhan sA 7 


Mensahe sang Kabataang Makabayan - Negros sa mga pamatan-on nga Negrosanon 


KITA NGA MGA PAMATAN-ON SA subong, ang yara sa 


tunga 


sang nagkalain-lain nga makasaysayan nga 


pangkalibutanon nga krisis: halin sa pangkalibutanon nga 
pandemya, ang wala-tupong nga resesyon sa ekonomiya 


kag ang masingki 


nga pasismo sang estado sang 


tagumatayon nga rehimen Duterte. Athag, ini nga mga 
ekstra-ordinaryo nga tini-on ang nagakinahanglan sang 
ekstra-ordinaryo nga mga talaksan. Indi ini ma-utod sang 
utok-negosyante nga paminsaron. Dapat magkuha kita 
sang mas dako nga pag-uswag samtang lapnagon ang 
sirkumstansya sa pagpasingki sang rebolusyon, kag ang 
mga pamatan-on pirme ang dugo kag kabuhi sini. 


Kaangay sang mainantuson 
nga pagpalig-on padulong sa 
First Quarter Storm, hinanali nga 
ginatawag ang mga pamatan-on 
nga Pilipino sa subong agud 
sugpunan ang ila makasaysayan 
nga papel bilang makusog nga 
pwersa sang rebolusyonaryo 
nga pagbag-o. Samtang naga- 
pintas ang kaaway kada-adlaw, 
ginatawag kita agud liwat nga 
itukod kag palig-unon ang aton 
hanay. Aton palaparon kag kon- 
solidahon ang pareho naton nga 
mga pamatan-on samtang labi 
sila nga ginahamulag sang su- 
bong nga reaksyunaryo nga es- 
tado. 

Labi nga hayagan nga gin- 
wasak sang krisis sa ikaayong 
lawas ang daan na nga dunot 
nga sistema sa edukasyon, sa 
diin nagapabilin nga kolonyal, 
komersyalisado kag kontra-de- 
mokratiko. Pinakamalala, indi pra- 
yoridad ang edukasyon sa 2022 
nga badget, madamu sang mga 
buluthu-an kag unibersidad nga 
naga-agum sang pagbuhin sa 
badget. Ang kontra-pigado nga 
distance learning ang nagpa- 
saka man sang kaso sang mga 
paghikog nga may angot sa 
edukasyon. Mangin ang plas- 


tada sa diin ang hilway kag 
luwas nga liwat nga pagbukas 
sang pisikal nga klase ang ma- 
kapulung-aw, bangud wala sang 
athag nga plano kag pundo nga 
nakatalana para diri. 

Mangin labaw pa sa apat ka 
pamusod sang eskwelahan, gina- 
atubang man sang pamatan-on 
ang ekonomiya nga nalubong sa 
resesyon kag ang makasaysayan 
nga krisis sa kawad-on sang 
trabaho. Madamu sang mga pa- 
matan-on nga ma pwersa nga 
ma gwa sa pungsod para mag- 
putoy-putoy trabaho sa mga 
imperyalista nga pungsod. Ang 
aton maalam nga mga siyen- 
tista, enhinyero kag iban pa nga 
mga intelektwal ang indi mag- 
tin-ad sa sini nga malakolonyal 
kag malapyudal nga ekonomiya. 

Daan na nga paslaw kag na- 
ugot ang mga pamatan-on sa 
reaksyunaryo nga estado ba- 
ngud sa iya kawad-on sang 
kapasidad nga sabton ang naga- 
sinampaw nga krisis nga naga- 
tublag sa aton. Wala sang ma- 
kasabat sa madugay na nga 
problema sang pamatan-on nga 
Pilipino kundi ang kadalag-an sang 
pungsodnon demokratiko nga re- 
bolusyon nga may sosyalista nga 


N 


perspektiba. 

Kag sa pagdumili sang NTF- 
ELCAC sang mga ginatawag nga 
“subersibo nga mga libro” sa 
diin kaangid sang pagpangsunog 
sang libro sang mga Nazi ni 
Hitler sa Germany, klaro ini nga 
indi gusto sang reaksyunaryo 
nga estado nga mahibalu-an 
sang mga Pilipino nga pamatan- 
on ang rebolusyon Pilipino. Sa 
pagkamatuod, tuman sila nga 
nahadlok sa nagasaka nga isip 
sang mga militante nga mga 
Pilipino nga pamatan-on. Gani, 
padayon nila nga ginapakalain 
kag ginapalapnag ang mga sala 
nga mga propaganda batok sa 
Partido, sa NPA kag sa iban pa 
nga mga rebolusyonaryo nga 
pwersa. 

Sa ila desperasyon, ila man 
ginatarget ang ligal demokratiko 
nga kahublagan masa sa kas- 
yudaran nga nagapanguna nga 
nagapakigbahin sa parlyamen- 
taryo nga paghimakas. Tungod 
sa sini nga mga atake, kag 
amat-amat nga pagdula sang 
demokratiko nga mga espasyo, 
ang reaksyunaryo nga estado 
mismo ang mayor nga nagatulod 

"Padayon..." halin sa pahina 4 


nga pwersa sa pumuluyo nga 
magsulod sa likom. 

Apisar sang manugluto na 
nga kondisyon para organisahon 
ang madamu pa nga mga pa- 
matan-on pakadto sa rebolus- 
yonaryo nga hanay, dapat man 
naton andaman ang ila mga 
kina-iya kag tendensiya nga 
hapos lang hingalitan sang mga 
kaaway. Kapin pa masami sa 
mga pamatan-on ang naghalin 
sa peti-burges, dapat man naton 
itib-ong ang giyera batok sa 
dekadente kag liberal nga 
kultura nga ginpatuman sang 
karaan nga pyudal kag subong 
nga neokolonyal nga plastada. 
Hatagan naton tum-ok ang 
kamalahalon sang kolektibo nga 
pagpangabuhi, batok sa indi- 
bidwalista nga diwa nga katuyu- 
an lamang nga alagaran ang 
subong nga kahimtangan. Gani, 
yara ang hinanali nga kaki- 
nahanglanon para sa rebolusyon sa 
kultura nga nagasulong sang pung- 
sodnon, siyentipiko kag maka-masa 
nga kultura kag sa diin naga- 
selebrar sang rebolusyon kag 
sang Hangaway sang pumuluyo. 

Ginakahangaw-an man ang 
mga pamatan-on sa mga sari- 
sari nga ideyolohiya nga gina- 


maskarahan ang ila kaugalingon 
nga mga rebolusyonaryo apang 
sa pagkamatuod  ginapangin- 
wala ang kakinahanglanon sa 
pagtib-ong sang pangmalawigon 
nga inaway banwa. May 
tendensiya nga masobrahan ang 
pagka-desaysibo sang reaksyu- 
naryo nga eleksyon sa pagduso 
sang pangmalawigon kag ma- 
tuod nga pagbag-o, ilabi na nga 
5296 sang rehistrado nga bo- 
tante ang nag-halin sa mga pa- 
matan-on. Ma-kit-an sa sini lang 
nga substitusyon nga kapas- 
lawan kag wasak nga alyansa 
sang Duterte kag Marcos Jr., 
ang elektoral nga sistema ang 
ginahimo lamang nga hampang 
sang mga manggaranon. Ang ila 
paghigko sang aton elektoral nga 
sistema ang nagapakita sa aton 
sang natura nga ilusyon sang 
sini nga ginatawag nga pagpamit 
sang demokrasya. Dapat naton i- 
angat ang diskurso pakadto sa 
rebo-lusyon, kag indi dapat naton 
pagtugutan ang malapad nga masa 
sang pamatan-on nga mahulog 
padulong sa parlyamentarismo. 
Ang pagpangibabaw sa sini 
nga mga burges nga tendensiya 
kag pagremolde sa kaugalingon 
ang mainantuson kag pangma- 
lawigon nga proseso, apang indi 
ini imposibli. Wala sang naga- 


vinar 

pabilin nga nagapundo bangod 
permanenti ang pagbag-o. Ma- 
tuman lamang ang aton pag- 
remolde kung madalum naton 
nga i-upod ang aton kauga- 
lingon sa paghimakas sang mga 
mamumugon kag masang ma- 
ngunguma. Indi kita dapat ma- 
hadlok sa mga sakripisyo kag 
kabudlayan. Ang malapad nga 
kaumhan sang Negros, sa diin 
tuman nga nagakonsentrar ang 
pyudal nga pagpanghimulos, ang 
nagapanawagan sa aton nga 
ihatag ang aton nga kusog, pag- 
kamatinugahon kag militansya. 
Sa tradisyon sang mga re- 
bolusyonaryo nga martir halin 
sa hanay sang mga pamatan-on 
nga Negrosanon kaanggy ni Leo- 
nardo Panaligan kag madamu 
pa, kita man, dapat ipasiguro 
nga padayon nga mag-ilig ang 
mga bag-o nga dugo pakadto sa 
kaumhan, sa diin ginatib-ong 
ang makatarunga-non nga giye- 
ra agud hilwayon ang pumuluyo 
sa kadena sang imperyalismo, 
pyudalismo kag burukrata kapi- 
talismo. Sa sini lamang maang- 
kon sang bug-os nga pumu- 
luyong Pilipino ang makataru- 
nganon kag pangmalawigon nga 


kalinong. HP 

EN BALITA SA ISLA 


Panawagan nga mapabalik sa 
ulubrahan 

Nagpatigayon ang Baciwa 
Employees Union sang aksyon 
protesta para liwat nga ipana- 
wagan sa myembro sang Board 
of Directors (BOD) kag mismo 
kay Mayor Evelio Leonardia ang 
pagpabalik sa ila sa ulubrahan 
matapos sila ang iligal nga gin- 
pangkakas angot sa ika-duha nga 
kadalag-an sa desisyon sang Civil 
Service Commission-6 nga ibasura 
ang Motion for Reconsideration 
sang Board of Directors sang City 
Water. 

Gin-updan sang mga konsu- 
medor kag progresibo nga orga- 
nisasyon sang mga mamumugon 
ang amo nga aktibidad sang mga 
empleyado nga ginhiwat sa atu- 
bang sang BACIWA District Of- 
fice, Nobyembre 8 kag 11. 


Pagdumdom sang pumuluyo sa 
ika-tatlo nga tuig sang pag- 
patay kay Atty. Ben Ramos 

Ginhiwat ang isa ka misa sa 
syudad sang Himamaylan kag 
ginsugdan sang protesta sang 
mga mangunguma kag pumuluyo 
sa syudad sang Kabankalan bit- 
bit ang panawagan sang hus- 
tisya sa pagsukat sang ika-tatlo 
ka tuig nga pagtiro-patay kay 
Atty. Ben Ramos sadtong Nob- 
yembre 6. 


Kadalag-an sang mga 
mamumugon 

Tigayon nga nabayaran sang 
Amo sa hasyenda ang three years 
back-claim (2018-2020) sang 16 
ka mga mamumugon sa kampo 
sang hasyenda Vargas, Brgy. 
Guilhungan, Cauayan, Negros 


Occidental, matapos sang nego- 
sasyon sa tunga sang tag-iya 


kag mga mamumugon sa tala- 
tapan sang Department of Labor 
and Employment (DOLE) sa 
syudad sang Bacolod upod ang 
representati sang nasambit nga 
opisina kag National Federation 
of Sugar Workers (NFSW), 
Nobyembre 10. 

Nagpadangat sang reklamo 
ang nasambit nga mga mamu- 
mugon sa opisina sang DOLE 
bangud apisar sang madugay na 
nila nga pagtrabaho apang 
nagapabilin lamang nga manubo 
ang ila nga sweldo, wala sang 
kaseguruhan sa trabaho kag 
wala man mismo sang benepisyo 
kaangay sang SSS kag iban pa. 

Dugang pa, suno mismo sa 
DOLE nga may mga bayolasyon 
man ang tag-iya sa mga probis- 
yon nga nasaad sa Labor Stan- 

(Pamatan-on) + 
(Lider-estudyante) + 
(Pulang hangaway) 


- Ka Nikki 

"Paagi lamang sa pagpangabuhi upod sa malapad nga masa matukiban sang 


mga pamatan-on ang ila bug-os nga potensyal” --Kaupod Mao Zedong 


DINALAN NGA GINPAMATUD- 
AN NI CHEENE “Ka Nikki” 
Dacalos sumugod sang iya ginba- 
yaan ang naga-inggat nga kabuhi 
sa syudad agud bug-os tagipuso- 
on kag lubos panahon nga mag- 
alagad sa malapad nga masa kag 
magatuon kag magpangabuhi upod 
sa ila. 

Wala pa man nagpakita ang 
haring-adlaw kag mabatyagan pa 
ang katugnaw, apang nagsugod 
na ang mapanghangkat kag pro- 
duktibo nga adlaw sa kabuhi ni 
Ka Nikki sa mala-paraiso nga la- 
sang sang Negros indi bilang isa 
ka diwata nga mabati-an naton 
sa mga pambata nga istorya 
kundi bilang isa ka matuod nga 
hukbo sang masang mangungu- 
ma. 

Maalwan, mapainubuson kag 
wala naga-ulikid sa kaugalingon 
kung ilaragway si Ka Nikki sang 
mga lubos nga nakakilala sa iya. 
Indi man ini malipod sa mga 
masa kag mga kaupod nga iya 
naka-upod. 

Naghalin sa sahing manubo 


nga peti-burgesya, nabun-ag si 
Ka Nikki sadtong Abril 7, 1991 
kag nagdako sa Brgy. Tungkil, 
Minglanilla, probinsya sang Cebu. 
Nagtapos nga may honor sa 
Unibersidad sang Pilipinas (UP) 
High School sa diin nangin kata- 
pu siya sang konseho sang mga 
estudyante kag publikasyon sa 
eskwelahan. Tuig 2008 sang 
nagsulod siya sa UP College sa 
Cebu sa kurso nga BS Mathe- 
matics, maalam kag nagapa- 
nguna nga estudyante nga ma- 
hilig sa numero, pagsulat kag 
pagpamuno. 

Diri nangin lider-pamatan- 
on kag aktibista si Ka Nikki nga 
kutob mintras indi gid maling- 
kang sang reaksyonaryo nga es- 
tado. Nangin secretary-general 
siya sang Nagkahiusang Kusog 
sa Estudyante (NKE), politikal 
nga organisasyon sa eskwelahan 
nga nanguna sa pagduso sa 
pagpamatuk sang pagsaka sang 
Tuition kag Laboratory Fees kag 
sa pagpasara sang UP High 
School. 


Amat-amat nga nahangpan 
ni Ka Nikki nga wala nahamulag 
ang isyu sang mga pamatan-on 
kag estudyante sa pangkabi- 
lugan nga isyu nga gina-atubang 
sang pumuluyo. Tuman nga na- 
buyagyag sa iya nga ang pag- 
antus, pagpamigos kag pagpang- 
himulos sa pumuluyo ang tuga 
sang naga-ut-ot nga gutom kag 
kapigaduhon dala sang mono- 
polyo sang kadutaan sang mga 
agalon mayduta, pagpanghimu- 
los sang mga dalagko burgesya 
komprador kag garuk nga pang- 
gobyerno sang mga burukrata 
kapitalista. 

Gani lubos nga namuklat si 
Ka Nikki sa kamalahalon sang 
pag-alagad sa malapad nga ma- 
sang pigos, nga wala lang naga- 
katapos sa apat ka pamusod sang 
eskwelahan ang pag-eskwela, nga 
mas madalum kag malapad ang 
mahibal-an kung magtuon kag 
mangabuhi upod sa masa. Labaw 
sa tanan iya nahangpan nga ma- 

angkon lamang ang mga handum kag demanda sang pu- 
muluyo para sa kinamatarung, hustisya kag kahilwayan 
paagi sa armado nga rebolusyon, paagi sa pagpasakop sa 
NPA. 

Tuig 2011, sa edad nga 20 anyos sang gin-usoy ni Ka 
Nikki ang pinakamataas nga porma sang paghimakas 
paagi sa pagtapu sa NPA. Diri iya lubos nga nakita ang 
signipikante kag makasaysayan nga papel sang mga pa- 
matan-on bilang yara pirme sa unahan sang paghimakas 
sang pumuluyo. 

Sa iya isganan nga paghatag sang iya panahon, 
kinaalam kag talento sa armado nga kabuhi samtang 
naga-alagad sa pumuluyo iya natukiban ang iya lubos nga 
ikasarang bilang lamharon. Sa iya tinuig bilang Hukbo 
sang pumuluyo, nagsugod siya bilang Giya Pangpolitika 
(GP) sa iskwad kutob sa nangin Political Instructor (PI) 
sa platun. Nagtinguha siya nga magremolde sa pihak 
sang mga kabudlayan sa paghiliusa sa mga kaupod kag 
baskog pa ang marka sang arogansya sang PTB. Wala 
kakapoy siya nga nagtuon kag nagatudlo sa mga kaupod 
sang mga pagtuon, prinsipyo kag pagpropaganda para 
mapataas ang kamuklatan. 

Sa padayon nga pagpanday ni Ka Nikki sang iya 
kaugalingon bilang isa ka rebolusyonaryo, dalayon nga 
ginasanto sa kahimtangan kag ginapalambo ang iya nga 
pagpraktika. Nangin kabahin siya sa pagbreakthrough sa 
paghimo sang sosyal nga imbestigasyon kag pag-analisa 
sa sahi sa isa ka barangay, paglunsar sang Sandigan nga 
Kurso sang Partido (BKP) kag Intermedya nga Kurso sang 
Partido (IKP) nga mahaum sa kahimtangan sang masa, 
paghatag sang mga kurso sa Pambansang Demokratikong 
Paaralan (PADEPA), pagtukod sang mga Lubos nga 
Asosasyon Masa (LAM), paghimo sang plano sa kam- 
panya kag paglunsar sang agraryong rebolusyon kag 
kampanyang masa, paggiya sa mga Seksyon Komite kag 
sanga sang Partido kag pagpakig-alyado. 

Nangin Finance and Logistic Officer (FLO) man sa 
iskwad si Ka Nikki sa anum ka bulan sa diin iya mas 
napraktika ang pagbudget sa sulod sang yunit kag 
nakatuon sa paghimo sang mga tikang sa pagkinot kag 
pagpatuhaw ukon pagpangalap sang mga rekurso. 

Tubtob nangin kadre sa larangan si Ka Nikki sa diin 
siya ang nagatindog bilang tim lider sa istap sang edu- 
kasyon. Si Ka Nikki ang naghanas sang madamu pa nga 
instruktor pareho sa iya sa hanay sang mga pamatan-on. 

Angkon ang kina-iya bilang pamatan-on, mapagsik 
siya sa pagpatuman sa trabaho kag gatinguha nga 
mapalarga ang inisyatiba. Matingkad ang pagkama- 
tinugahon ni Ka Nikki sa pamaagi nga nagapaninguha 
ilabi na sa panahon nga indi niya upod ang iya nga 
kolektib. 

SULAT" 


Karong adlawa, nisulat mi kanimo 

ug sukwahi sa naandan, kini dili 
putson o taguan 

Ilatad lamang ang papel nga daw 
plakard o polyeto, 

diin gipatik ang mga awit ug istorya sa 
imong kinabuhi--dako ug tibu-ok 
Isuksok namo kini sa mga notbuk ug 
libro 

aron lili-on sa mga aktibista, 

ipapilit sa mga pader aron mabasa sa 
masa 

o padayong bitbiton panahon sa 
martsa 


Ihanig kining sulat nga daw banig una 
matulog 

Ablihan nga sama sa duyan human 
nga giga-id 

sa mga puno-an tunga sa lasang 
Bukas sa tanan 

Naghulat ug nagpaabot 

Sama kanimo, tugutan namo kining 
panid 

nga mapalid sa mga kadalanan, 
mapadpad sa mga katubhan, 

bukid ug mga pangpang--mga puluy- 
ang imong nakaplagan, 

diin ang ga-antos ug gilupig naglunsad 
0g pagsukol, 

diin ikaw nagsaad nga mu-alagad, 
kumkom ang gugma ug damgo nga 
bisan sa katapusan, 

wala nimo gibuhi-an 


Karong adlawa, musulat mi kanimo 
apan sa ulihi, alang usab kini kanamo 
Tungod kay ang gihalad nga kinabuhi, 
buhi nga sulondan, 

kompas ug mapa, 

tubag sa pangutana, 

tambal sa mga pagduda, 

mensaheng naghagit sa kabatan-unan 
nga musuway pagsubay sa dalang 
wala naandan, 

sa dalang imong gibaktas 

ug gihawan sa walay pagduhaduha AP 


“Kang Cheene, higala ug kauban. Iskolar ng 
Bayan. Martir sa katawhan. 


NOBYEMBRE 2021 

Kaangay sang mga tipikal 
nga Hukbo nag-agi man sa krisis 
si Ka Nikki apang mainantuson 
niya ini nga ginapangibabawan. 
Positibo niya nga gina-atubang 
ang mga sakripisyo kag kabud- 
layan nga masumalang kag bu- 
kas nga ginabaton ang mga pag- 
saway agud tayuyon nga matib- 
ong ang makatarunganon nga 
armado nga rebolusyon. 

“Sa pag-atubang sa mga 
sakripisyo kag mga kabudlayan, 
normal lang, total kon kapoy 
makapulupahuway lang man ang 
kalawasan kag ang mga budlay 
mabuligan lang man,” suno kay 
Ka Nikki. 

Ang ini nga entusiyasmo ni 
Ka Nikki ang nagatagos kag 
nagapanalaptap sa tanan nga 
mga kaupod kag masa nga iya 
na-upod. Gani para sa malapad 
nga masa sang Negros si Ka 
Nikki isa ka anak, utod, kaupod, 


edukador, ahitador kag labaw sa 
tanan isa ka matuod nga Hanga- 
way sang pumuluyo nga ila lu- 
bos nga ginapalangga. 

Ang mabinungahon kag ma- 
kasaysayan nga kabuhi nga 
ginhatag ni Ka Nikki upod sa 
malapad nga masang pigos ang 
naka-amot sang dako sa pag- 
angkon sang madamu nga mga 
rebolusyonaryo nga kadalag-an 
kag pagpasulong sang armado 
nga paghimakas ilabi na sa 
larangan nga iya ginserbisyohan. 

Namartir man si Ka Nikki 
upod sa tatlo pa ka mga isganan 
nga mga Hukbo sang pumuluyo 
nga sanday Ka Alvin (Jeren 
Vargas), Ka George (Jonard 
Alvior) kag Ka Bobong (Alfredo 
Sinsano) sa kamot sang mga 
pasista nga mga pwersa sang 
estado sa isa ka engkwentro 
sadtong Setyembre 14, 2021 sa 
Sityo Balik-Balik, Brgy. Tabu, 
Ilog, Negros Occidental, apang 
ang kabuhi nga ila nga ginpa- 


ngabuhi sang maayo paagi sa 
lubos nga panahon nga pag- 
alagad sa pumuluyo ang maga- 
pabilin nga preska kag naka- 
tatak sa huna-huna kag tagipu- 
su-on sang malapad nga masa 
sang pumuluyo. 

Napagkit na sa libro sang mga 
baganihan ang kabuhi ni Ka Nikki 
upod sa madamu pa nga mga 
martir sang rebolusyon. Ang 
nag-ilig nga dugo ni Ka Nikki sa 
kadutaan sang Negros ang ma- 
gabunyag sa madamu pa nga 
lamharon nga binhi sang rebo- 
lusyon nga amo ang padayon 
nga magabuhi sang iya nagaka- 
layo nga mapang-away nga diwa 
kag magasugpon sang iya wala 
pa natapos nga misyon nga ma- 
angkon ang matuod nga hustis- 
ya, demokrasya kag kahilwayan 
ilabi na ang kadalag-an sang 
pungsodnon demokratiko nga 
rebolusyon. 


Halin sa kasyudaran pakadto 
sa kaumhan kag kabukiran 


ni Karylle 11/13/21 


Halin sa kasyudaran pakadto sa kaumhan kag 
kabukiran 

Matingkad namon nga nasaksihan 

Pag-antus kag kalbaryo sang masang pigos kag 
ginahimuslan 

Nga padayon nga nahigot sa kadena sang 
malakolonyal kag malapyudal nga katilingban 


Halin sa kasyudaran pakadto sa kaumhan kag 
kabukiran 

Mabaskog namon nga mabati-an 

Ang naga-isa kag militante nga tingog sang 
kahublagan masa 

Nga nagasinggitan sang demokrasya, 
kahilwayan kag hustisya 


Sa bisan diin nga duog kag hulot sang aton 
katilingban 

Muklat nga nahangpan namon nga mga 
pamatan-on ang amon responsibilidad kag 
katungdanan 

Nga may makasaysayan kag signipikante nga 
papel bilang mga paglaum 

Magapadayon sang indi pa tapos nga 
paghimakas sang mga baganihan kag martir 
sang rebolusyon 


Gani halin sa kasyudaran pakadto sa kaumhan 
kag kabukiran 

Bisan ano nga bunal sang mga pasista indi gid 
mapukan 

Ang pag-ilig sang rebolusyonaryo nga dugo sa 
kada henerasyon 


Nga nagasulong sang makatarunganon nga 
armado nga rebolusyon 


Halin sa konkreto nga dalanon nga amon 
ginamartsa 

Bitbit ang mga plakards nga nagapanawagan 
sang lehitimo nga mga demanda 

Padulong sa mapanghangkat kag tunukon nga 
banas 

Banas nga gina-usoy ang armado nga 
paghimakas 

Subong nagabitbit sang armas 

Agud sukton kag mapalayas 

Ang nagahari nga sahi nga hakugan kag 
mapintas 


Sa kasyudaran man pakadto sa kaumhan kag 
kabukiran 

Padayon nga nagadamu ang mga pamatan-on 
kag kabataan 

Nga isganan nga nagapakigbahin sa pungsodnon 
demokratiko nga kahublagan 

Kahublagan nga segurado kadalag-an ang 
padulungan 

Bangud ginabitbit sini ang interes sang malapad 
nga masa 

Gani determinado ang mga pamatan-on nga 
nagapakigbahin sa bag-o nga hangaway sang 


banwa! JF 


#JoinTheNPA 
#AlagaranAngPumuluyo 
#AmplifyTheRevolution 


